google/wiki40b huggingface dataset:
Mosankunst

Mosankunst eller Rheno-Mosankunst er en regional kunst i romansk stil fra områdene mellom elvene Maas og Rhinen i dagens Belgia, spesielt i Vallonia og Rhinland. Stilen fremmet seg med illustrasjoner i manuskripter, metallarbeider og emaljeverk fra 1000-tallet til utpå 1200-tallet.
Mosanregionen ble dannet hovedsakelig av grensene til fyrstbispedømmet Liége som hadde politiske forbindelser til Det hellige romerske rike av den tyske nasjon, og eklektiske forbindelser til erkebispen i Köln. Regionen omfattet også byen Maastricht som ble styrt i fellesskap av hertugen av Brabant og biskopen av Liège.
Maas-dalen lå i hjertet av karolingernes Frankerriket og derfor den dominerende stil som hvilte tungt på arven fra den karolingernes kunsttradisjon. Av den grunn inneholder mosankunsten sterke klassiske elementer som skilte den ut fra den øvrige romanske stilen sett andre steder innenfor den samme perioden i Frankerriket, spesielt i Limoges, Tyskland, England og Italia. Imidlertid er behandling av rom preget av de samme elementer.
Gullsmedarbeid var en høy kunstart på 1100-tallet i Maas-regionen, skapt på oppdrag, ofte ved omreisende verksteder. Mengden av arbeider var ikke omfattende, få kommisjoner ble inngått, men alltid av enestående høy kvalitet, eksempelvis Triptyken i Stavelot (tredel altertavle).
Maas-dalens ikonografien er særegen i sin visuelle typologiske visning av scener fra Det gamle og Det nye testamente.
Kulminasjonen av mosankunsten var verkene til Nicholas av Verdun (verkene er datert til mellom 1181–1205). Et eksempel på hans arbeider er blant annet Dreikönigsschrein (Helligdommen til de tre konger) i Kölnerdomen.
Iste

Iste av frukt og bær

På samme måte som varme drikker med uttrekk av frukter og bær feilaktig kalles te (jordbærte/sitronte) kalles de tilsvarende kalde drikkene iste. Populære smaker for denne type iste er i tillegg til de nevnte: Fersken, bringebær, mango og lime.
I tillegg til merker som Lipton og Snapples (Dr Pepper) har også TINE drikkeklar iste på markedet i Norge, både med te- og fruktsmaker.
Thomas Gabriel Fischer

Biografi

Fischer vokste opp i trange kår, men var full av ambisjoner. Han ble inspirert av den engelske black metal-gruppen Venom og NWOBHM-bandet Raven.
I 1982 stiftet Fischer Hellhammer, som var en enorm inspirasjon på kommende death og black metal-band. Hellhammer ga aldri ut noen full-lengde studioalbum, men spilte inn 4 demoer og ett split-album før de ga ut en EP. I 1990, seks år etter at bandet splittet, ga Hellhammer også ut demoene som et samlealbum. Da Hellhammer ble oppløst i 1984 gikk Tom G. Warrior og Martin Ain videre og stiftet Celtic Frost. Celtic Frost gav ut fire fullengdere pluss en samleplate som var det siste de gjorde i 1992. Etter dette startet Fischer Apollyon Sun på slutten av nittitallet. Fischer gav i 2000 ut boken Are you Morbid? som var den offisielle historien om Celtic Frost.  
I 2006 hadde Celtic Frost et comeback med fullengderen Monotheist.
I 2008 dannet Fischer bandet Triptykon sammen med blant andre Martin Ain.
Dinosau

Dinosau er en musikkgruppe som ble dannet i 2003. Gruppa spiller dansevennlig popmusikk.
Dinosau består av Lena Nymark (vokal, fløyte, saksofon og samples), Stig Rennestraum (slagverk og vibrafon) og Bjørn Thevik (laptop og bass). De har blant annet spilt på den tyske bransjefestivalen Popkomm i Berlin og på den norske bransjefestivalen by:Larm.Dinosau har gitt ut singelen «Pärris» (2006) og platen «A Little Crime» (2007).
Eugene Sissenére

Eugene Sissenére (født 1858 i Enebakk) var en arkitekt som blant annet tegnet Ilen kirke i Trondheim. Han tegnet også Ridehuset i Bispegata 18 i Trondheim som ble revet 1963.
Mellotron

Mellotron er et elektrisk tangentinstrument. Instrumentet er en avart av Chamberlin som ble funnet opp av Harry Chamberlin i 1946, og er en tidlig forløper til sampleren. Instrumentet er til dels teknisk vanskelig å spille på, og noen av modellene har sine begrensninger. De mest kjente lydene er kor, fiolin (denne lyden ble tatt direkte fra Chamberlinen), fløyte og cello, men i prinsippet kunne alle lyder fremstilles. BBC benyttet seg blant annet av en Mellotron fx maskin på 1960-tallet som inneholdt lydeffekter som tog, fly, dyrelyder, osv.

Virkemåte

Til forskjell fra en digital sampler som lager lydene digitalt, spiller Mellotronen av analoge samples. Under hver tangent er det det et magnetisk bånd (tape) som drives av en elektrisk motor via en valse, og når en tangent blir trykket ned, blir båndet trykket mot et avspillingshode (lydhode). Hvert bånd har en varighet på åtte sekunder, og det er dermed ikke mulig å lage toner av lengre varighet enn det. Når tangenten så blir sluppet opp blir båndet dratt tilbake i en kassett av en fjær som er montert i den andre enden.
Melanotus

Utseende

Middelsstore (5- 20 millimeter), smale, blanke, mørke smellere. Oversiden er fint men ikke påfallende hårete. Antennene er gjerne sagtakkede, pronotum rundet, omtrent så langt som bredt. Dekkvingene har fine punktrader. Et godt kjennetegn er at klørne er kamformede.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse

Slekten har en nær kosmopolittisk utbredelse bortsett fra Sør-Amerika og Australia.
Salgstrofeer i musikkbransjen i Norge i 2001

Oversikt over musikkalbum og singler som solgte til platina eller gull i Norge i 2001.
Jens Marcussen

Familie og yrke

Han var sønn av skipsreder Bertrand Marcussen og hustru Maria Tovsen på Østre Askerøy i Dypvåg herred. Farsslekten hadde sterke politiske interesser; faren var varaordfører i Dypvåg, og farfaren Jens Marcussen var ordfører og stortingsmann. Han giftet seg i 1951 med Marta Margarita «Martita» Christophersen. De fikk tre barn.
Han gikk Oslo handelsgymnasium og deretter befalskurs. Han hadde også et opphold i England, hvor han arbeidet som kontorist. Han begynte i 1952 ved farens rederikontor på Askerøy, og overtok hele rederiet i 1958.

Politisk arbeid

Marcussen ble første gang innvalgt i Dypvåg kommunestyre på Høyres liste i 1951, og satt frem til kommunesammenslåingen med Tvedestrand og Holt i 1960, deretter som medlem av Tvedestrand kommunestyre og formannskap frem til 1975. Han var både Tvedestrands ordfører og Aust-Agders fylkesvaraordfører 1968–1971. Marcussen var formann i Dypvåg Høyre og senere i Tvedestrand Høyre; i 1972 ble han formann i Aust-Agder Høyre.
Etter misnøye med nominasjonene i 1975 trakk han seg som fylkesformann i Høyre og meldte overgang til Fremskrittspartiet, hvor han allerede i 1976 ble første viseformann, redaktør i partiavisen Fremskritt og sekretær for stortingsgruppen. I 1978 stilte han som formannskandidat i Fremskrittspartiet, men tapte for Carl I. Hagen, som han likevel kom til å samarbeide tett med. Marcussen ble stortingsrepresentant for Rogaland i 1981, og satt i Stortingets landbrukskomité, men ble ikke gjenvalgt i 1985. I perioden 1989–1993 var han tilbake på Stortinget som representant for Aust-Agder, og ledet Stortingets sjøfarts- og fiskerikomité.
Etter tiden på Stortinget satt han i representantskapet for Norges Bank 1994–2001.
Forskningsstasjon Matre

Forskningsstasjon Matre, også kjent som Statens biologiske forskningsstasjon Matre eller Matre forskningsstasjon er en av Havforskningsinstituttets tre nasjonale forskningsstasjoner for biologiske og oseaniske observasjoner. Den ligger i bygda Matre i Masfjorden, 80 km nord for Bergen i Hordaland. Denne forskningsstasjonen startet forsøk med fiskeoppdrett av laks i 1971, og har om lag 30 ansatte.
Stasjonen i Matre har utviklet oppdrettsmetoder for laks som brukes i hele verden. I 2006 ble stasjonen utvidet med nye forskningsfasiliteter og laboratorium. Etter å ha utviklet oppdrett gjennom mer enn tretti år er fokus etter hvert dreiet mer over på forskning på fiskeatferd og fiskens reaksjon på ulik temperatur, salinitet og oksygenmengde under vekst, utvikling og gyting.
Det er 350 landbaserte kar og 52 merder i sjøen på Matre, og artene det forskes på i oppdrett er laks, torsk, kveite, makrell, piggvar, sild, hyse, flekksteinbitt og flere arter.
Det gjøres ikke hydrografiske målinger på stasjonen i Matre.
Rolf Widerøe

Bakgrunn

Widerøe ble født i Kristiania i 1902. Han var sønn av handelsagent Theodor Widerøe (1868–1947) og Carla Johanne Launer (1875–1971). Han var bror til flygeren Viggo Widerøe, grunnleggeren av flyselskapet Widerøe. Han tok examen artium ved Hallings skole i 1920.  Samme høst reiste han til Karlsruhe i Tyskland og begynte ved Det tekniske universitetet i Karlsruhe.

Betatronakseleratorprinsippet

I sitt femte semester ved Universität Karlsruhe utarbeidet han prinsippet med å bruke elektromagnetisk induksjon for å akselerere elektroner og skisserte han det han kaller en Strahlentransformator, et apparat som i 1940 skulle få betegnelsen «betatron». Ideen ble ikke videreutviklet i Karlsruhe, men ble utgangspunkt for senere dr.ing.-studier i Aachen.

Krigstid

Widerøe ble i Tyskland frem til 1932. Da ante han Hitlers påvirkning av forholdene i Tyskland og vendte tilbake til Norge og arbeidet for NEBB.  Hans bror Viggo Widerøe involverte seg i motstandsarbeidet under krigen og deltok i evakuering av flyktninger til England. Viggo ble tatt og fikk ti års tukthus i Tyskland. Sommeren 1943 ble Rolf oppsøkt på arbeidsplassen av 2–3 tyske offiserer fra Luftwaffe. Han ble «invitert» til å ta opp arbeidet med betatron for tyskerne. Til gjengjeld skulle de arbeide for at broren kunne få en kortere straff. Formelt fortsatte han i NEBB, familien ble i Norge mens han selv flyttet til en hybeltilværelse i Hamburg. Her startet han utviklingen av en 15 MeV betatron. Arbeidet ble for en stor del utført uten nær kontakt med tyske myndigheter. Tyskernes interesse bunnet i et håp om å kunne utvikle et strålevåpen mot innkommende fly, noe de aldri lyktes med.
Etter krigen hersket stor usikkerhet om Rolfs befatning med tyskerne. Som så mange vitenskapsmenn ble han og hans virke nøye overvåket av alliert etterretning. Etter krigen, sommeren 1945, ble han raskt arrestert. I den påfølgende etterforskningen, landssviksak nr. 3418, fremkom det imidlertid at han ikke hadde deltatt i krigsviktige aktiviteter som å utvikle styringssystemer for V2-raketter, atomvåpen eller strålevåpen. Saken endte dermed et forelegg hvor straffen ble satt til bot til statskassen av kr. 5000, tap av stemmerett i offentlige anliggender, tap av retten til å gjøre tjeneste i rikets krigsmakt og inndragning av ulovlig fortjeneste kr. 120000. Sakspapirene ble hemmeligstemplet og ryktene rundt Widerøes aktiviteter fortsatte. Rolf Widerøe flyttet derfor etter kort tid og bosatte seg i Sveits hvor han var blitt tilbudt stilling ved hovedkontoret til Brown, Boveri & Cie(Ref NRK-dokumentar)

Senere år

Rolf Widerøe bodde i Nussbaumen i Obersiggenthal i Sveits hvor han døde den 11. oktober 1996. Hans kone fortsatte å bo her til hun døde i 2004.

Dokumentarfilm

Dokumentarfilmen «Alltid brødre» om Rolf og Viggo Widerøe er basert på biografien «Besatt av en drøm - historien om Rolf Widerøe», 2015 (ISBN: P9788283230000) skrevet av forfatter og filmskaper Aashild Sørheim.
NRK: Alltid brødre, sendt første gang NRK1 17.4.2016, 54 min
Frode Thingnæs

Liv og virke

Han startet med trompet (1948) i Sinsen skolekorps, antok trombone (1953) og utdannet seg hos kgl. kapelmusikus Palmer Traulsen (1913–1975) ved Det kongelige Danske Musikkonservatorium i København. Traulsen var Nordens ledende trombonist og pedagog, og han hadde en rik musikalsk bakgrunn fra såvel jazzorkestre som grammofonorkestre ved siden av sitt virke som solobasunist i Det Kongelige Kapel og Tivolis Koncertsals orkester. Thingnæs spilte fra 1959 i orkestre ledet av Bjørn Jacobsen, Gunnar Brostigen, Mikkel Flagstad og Kjell Karlsen. Hans egen kvintett (1960) var del av landets første jazz-LP (1963). Han har medvirket på en rekke utgivelser med Egil Kapstad, Terje Rypdal, Laila Dalseth, Espen Rud, Bjørn Alterhaug og Per Husby.
Han ble kapellmester ved Chat Noir (1960) og ble nær engasjert i Count Basie-storbandet (1975). På pop-fronten bidro han en tid i Popol Ace, samt dirigerte Kringkastingsorkestret. Han skrev (med Philip Kruse) musikken til Melodi Grand Prix-bidragene Hvor er du? (1974) og Mata Hari (1976), begge fremført av hans tidligere ektefelle Anne-Karine Strøm mens hun og Thingnæs var i jurymedlemmet Finn Eriksens orkester. Thingnæs har også vært dirigent og medvirkende i Forsvarets Stabsmusikkorps og i over 30 år dirigert Kampen Janitsjarorkester. Av andre pop-partnere listes Wenche Myhre, Lill Lindfors og Svante Thuresson. Han samarbeidet i mange år med Einar Schanke, Alfred Næss og Yngvar Numme. Thingnæs har komponert meget, og er kanskje mest kjent for Wheels, samt Flåklypaballetten (1983) på Den Norske Opera. Videre har han produsert plater, blant annet for Bodega Band (1977).
Utenom alle store band har han ledet Frode Thingnes kvintett (plateutgivelse 1994) og kvartett (2003, med Tore Sandnæs (piano), Stig Hvalryg (bass) og Sverre Gjørvad (trommer)), sekstett ved Oslo Jazzfestival 2007 (med Pete Knutsen (gitar), Jan Olav Renvåg (bass), Thor Andreassen (trommer), Magnus Alexander Mørk Thingnæs (piano) og Knut Riisnæs (saksofon)).
Eberg

Eberg er et boligstrøk og en skolekrets øst i Trondheim kommune, i tidligere Strinda kommune.
Strinden Teglverk drev uttak av leire på Eberg til sin produksjon av teglstein, teglrør og takstein. Landskapet bærer ennå preg av være senket i forhold til det naturlige nivå. Navnet kommer fra garvermester Esten Eberg, som bygslet en plass under gården Berg i 1825. Den kom til å gå under ulike navn, som Plassen, Ebergsløkken eller Heim. Plassen ble utskilt som eget bruk i 1852, og navnet Eberg ble offisielt i 1925. Gården ble for en stor del utstykket til boligtomter og friområder i etterkrigstiden.
Eberg skole ble åpnet i 1997. Eberg trafikkgård, åpnet i 2000, er en trafikkopplæringsarena for barn.
Flere idrettsbaner og idrettsanlegg ligger på Eberg. Sportsklubben Freidig har klubbhus her.
Trichogomphus vicinus

Utseende

En stor (45-50 millimeter) og kraftig, tettbygd, blank, svart hornbille. Hannen har et krumt horn i pannen, pronotum er uthulet foran, med fire knøler langs kanten av uthulingen. Hunnen hos denne arten mangler horn på hodet, har bare en liten knøl, og pronotum er rundet uten noen horn eller uthulinger, svært grovt punktert foran og på sidene, glatt og blankt i midten. Dekkvingene hos begge kjønn er blanke med kraftig punktering.
Disse billene er meget kraftig bygde, også til hornbiller å være.

Utbredelse

Arten forekommer på Ny-Guinea.
Universidad de los Andes (Colombia)

Universidad de los Andes er et privat universitet som ligger i sentrum av Bogotá, Colombia. Det ble grunnlagt i 1948 ave en gruppe colombianske intellektuelle ledet av Mario Laserna Pinzón. Det var et av de første colombianske universitetene som ikke hadde en religiøs tilknytning. Universitetet har tradisjonelt utdannet landets akademiske og politiske eliter, og er generelt sett ansett som et av de beste i Colombia.
Leon Bashir

Biografi

Bashir er som skuespiller best kjent fra filmene Izzat (2005) og Tomme Tønner (2010) samt TV-serien Kodenavn Hunter. I tillegg har han også vært med i TV-seriene Familiesagaen de syv søstre og Fox Grønland og filmen Schpaaa (1998). Han har skrevet manus til filmene Izzat (sammen med regissøren av samme film, Ulrik Imtiaz Rolfsen) og Tomme Tønner. I sistnevnte sto han også for regien. Han har også vært med i kortfilmer av NRK Svart humor og Satiriks. I 2017 spilte Bashir hovedrollen i Gjengangere (2017), en film han selv hadde idè, manus, regi og produsentansvar til. Bashir er pakistansk familiebakgrunn og hevder at Izzat inneholder «visse selvbiografiske trekk».
Bashir ble i 2011 ble dømt for to tilfeller av grov vold mot en kvinne og en mann.  Han ble dømt under særdeles skjerpende omstendigheter, og politiet så alvorlig på saken. Han rømte også fra Trøgstad fengsel, men ble hentet inn igjen og satt under streng bevoktning.
Under utdelingen av Amandaprisen 2018 stormet Bashir scenen og holdt en tale der han skal ha rettet kritikk mot den norske filmbransjen. Han ble like etter ført ut av salen av vakter. Arrangøren av Amandaprisen, TV 2, klippet bort hendelsen før visning på fjernsyn. Bashir var nominert til prisen for beste mannlige skuespiller for Gjengangere. Prisen gikk til Adil Hussain for Hva vil folk si.
Rasmusgården

Rasmusgården er et eksempel på en vanlig bergverksarbeidergård, og er et av de eldste gårdsanleggene på Røros i Trøndelag. Våningshuset ble sannsynligvis oppført på slutten av 1600-tallet. Rasmusgården ble fredet i 1940.  
Fortidsminneforeningen overtok gårdsanlegget i 1998.
Statsløshet

Statsløshet er det forhold at en person har mistet eller blitt fratatt sitt statsborgerskap uten å ha fått et nytt. Etter den  første verdenskrig ble det mange statsløse fordi grenser ble endret og store områder ble innlemmet i andre stater. Adolf Hitler gjorde personer som hadde flyktet fra Tyskland statsløse. Også etter andre verdenskrig ble mange fratatt sitt statsborgerskap. De fleste av disse var av tysk herkomst og fikk automatisk tysk statsborgerskap ved innreise i det forminskede Tyskland. Blant de omkring 770 jødene deportert fra Norge under andre verdenskrig, var omkring 160 statsløse, i tillegg til 100 flyktninger.

Norsk rett

Norge er part i FN-konvensjonen om statsløse personers rettslige stilling.  Denne konvensjonen tilplikter partene å gi statsløse samme vilkår som borgere av mestbegunstigede land bestevilkårsklausulen.
Bak lukkede dører (bok)

Bak lukkede dører er den norske tittelen på romanen Behind Closed Doors fra 2016 av den britiske forfatteren B.A. Paris, oversatt av Jan Chr. Næss.
Grace og Jack Angel fremtrer som et privilegert og lykkelig ektepar. Jack er en kjekk og fremgangsrik skillsmisseadvokat, mens Grace er en vakker, betrodd fruktimportør i starten av boken som ofrer egen karriere for å være den perfekte hustru i et stort hus utformet etter hennes ønsker.
Men dette er på overflaten. I virkeligheten holder Jack sin kone fengslet i huset og har stor glede av å skremme henne med at hun aldri får nyte sin frihet igjen.
For å holde normal fasade er de noen ganger ute med venner eller med hennes psykisk utviklingshemmede søster som er på institusjon, og som etter planen skal flytte inn sammen med dem. De gangene hun gjør anskrik om sin situasjon når de er ute, forteller han at hun har psykiske problemer og har glemt å ta medisinen sin.
Boken er en studie i hvordan en psykopatisk mann kan klare å holde sin kone i en jerngrep uten at utenverdenen aner noe. Og om hvordan konen gjennom nøye planlegging lykkes å komme seg ut av grepet med assistanse fra sin tilsynelatende ressurssvake søster.
Bildefremviser

En bildefremviser er et dataprogram som kan vise lagrede bilder, ofte i form av flere bildefilformater. Et slikt program gjengir bildet i henhold til egenskaper ved skjermen, slik som tonedybde, skjermoppløsning og ICC-profil.
Selv om man kan bruke en rastergrafikkeditor som f.eks. Photoshop, GIMP eller StylePix som en bildefremviser, har disse programmene flere egenskaper enn det som er nødvendig for bare å vise bilder. De fleste bildefremvisere har også funksjoner som editorer vanligvis mangler, slik som å gå gjennom alle bildene i en katalog (f.eks. som et slideshow).
Service à la russe

Service à la russe (Russisk servering) fra fransk, betyr «servering på russisk måte» er en serveringsmåte som innebærer at rettene serveres sekvensielt, en av gangen, til forskjell fra service à la française (fransk, «servering på fransk måte») hvor alle retter settes frem samtidig. Serveringsmåten blir ofte benyttet ved retter som er transjert eller flambert, og det er servitørens jobb å anrette maten på tallerkener og servere den. 
Grunnen til at det finnes et særskilt uttrykk for serveringsmåten på fransk, og at den blander inn russerne, er at den russiske ambassadør i Paris Alexandre B. Kourakine (ambassadør 1808-1812) fikk sine middager servert på dette viset. Den franske overklassen tok deretter etter ham, og den fikk sin egen betegnelse. 
Det franskmennene rundt 1810 ikke visste, og fremdeles ikke vet, var at service à la russe ble praktisert ikke bare i Russland, men også i hele Norden langt tidligere. Den franske adelsmannen Jean-Louis de Bougrenet de La Tocnaye (1767–1823) reiste i Norge og Sverige i 1798 og ble invitert i selskap hos overklassen i begge land. I reiseskildringen ha utga i 1800 skrev han: «En utlending blir forresten overrasket over at man på et fornemt middagsbord ikke finner annet enn frukt og blomster – rettene kommer den ene etter den andre. Sant nok har dette den fordel at maten holder seg varm, men det fører også til at måltidet blir meget langvarig.»
Service à la russe ble oppfattet som noe nytt og eksotisk, men er rett og slett den måten å servere selskapsmat som nå blir brukt overalt i hele den vestlige verden. Folk i Norden og Russland var pionerene som lærte andre europeere å forkaste den virkelig eksotiske franske skikken å dynge opp alle slags retter på bordet samtidig, alt fra fugl og fisk til supper og søtsaker, og gjøre dette i opptil tre omganger. Ingen fikk smake på alt, og når de endelig fikk rakt en bit av steken fra en grei bordfelle, var den forlengst blitt kald.
Aleksander Vinter

Bakgrunn

Vinter vokste opp i Holmestrand. Da han var fire år gammel begynte han å spille på et elektrisk orgel fra Yamaha.
Vinter begynte først å bruke programmet eJay til å produsere Drum and Bass-musikk i ett år før han oppdaget programmet FastTracker som han brukte til å produsere musikk inspirert av hans favoritt videospill.
Senere ble han med i et Black Metal-band som gitarist, men etter hvert bestemte han seg for å lage sin egen Metal-musikk på datamaskinen sin. Han fortsatte med å eksperimentere med House, Trance og Metal.
Vinter synger og spiller alle instrumentene selv, som blant annet keytar, gitar, piano, synthesizer, fløyte og bassgitar.

Karriere

I februar 2008 ble han kåret til «Ukas Urørt» av Urørt-redaksjonen i NRK P3 med låten «Virus», og i desember samme år ble han nominert til finalen i kåringen av Årets Urørt 2009. 
I 2009 slapp han sitt debutalbum, Outbreak, under hans 'Vinter in Hollywood' alias. Outbreak ble i 2009 nominert innenfor kategorien elektronisk musikk for Spellemannprisen.
I august 2010 gav Vinter ut gratis-singelen Ride Like the Wind. I den sammenheng ble det også blitt laget en animert musikkvideo. Videoen ble laget av svenske Oscar Johanson.
I 2011 signerte Vinter med SectionZ records og utga sitt første album Mamachine under aliaset 'Vinter in Vegas' og albumet Ninür som 'Savant'.

Andre prosjekter

Vinter er produsent for den islandske hiphopduoen Bluebloods, samt Lene Alexandra. 
Han spiller også synthesizer i industriell metal-bandet Staal sammen med medlemmer fra bandet Rammsund.
Dulber

Dulber (ukrainsk og russisk: Дюльбер) er et palass i Koreiz ved Jalta på Krimhalvøya. Det var opprinnelig storhertug Peter Nikolajevitsj av Russlands palass. Dülber er krimtatarisk for «vakkert».
Palasset er en asymmetrisk arkitektonis ekstravagans med krenellerte yttervegger, sølvkupler og mer enn 100 værelser, inspirert av mamelukkenes arkitektur i 1400-tallets Kairo. Det ble bygd mellom 1895 og 1897.